രാജസ്ഥാനെതിരായ രഞ്ജി ട്രോഫി ക്രിക്കറ്റിൽ കേരളം ശക്തമായ നിലയിൽ . രാജസ്ഥാനെ 243 റൺസിന് പുറത്താക്കിയ കേരളം ഒന്നാം ഇന്നിംഗ്സിൽ 92 റൺസ് ലീഡ് നേടി . എട്ട് വിക്കറ്റ് വീഴ്ത്തിയ ജലജ് സക്സേനയാണ് രാജസ്ഥാനെ തകർത്തത് . മൂന്നാം ദിവസം കളിനിർത്തുമ്പോൾ കേരളം രണ്ടാം ഇന്നിംഗ്സിൽ 3 വിക്കറ്റിന് 217 റൺസെടുത്തിട്ടുണ്ട് . ഒരു ദിവസത്തെ കളി ശേഷിക്കേ , കേരളത്തിന് ഇപ്പോൾ 309 റൺസ് ലീഡായി . സെഞ്ച്വറിയുമായി ജലജ് സക്സേനയും അർധസെഞ്ച്വറിയുമായി സഞ്ജു സാംസണും ക്രീസിലുണ്ട് . ജലജ് 102ഉം സഞ്ജു 72ഉം റൺസെടുത്തിട്ടുണ്ട് . 8 റൺസെടുത്ത വിഷ്ണു വിനോദും 32 റൺസെടുത്ത രോഹൻ പ്രേമുമാണ് പുറത്തായത് . അവസാനദിനം ; 350 റൺസിനു മുകളിൽ ലീഡ് നേടി രാജസ്ഥാനെ ഓൾ ഔട്ടാക്കി വിജയം പിടിച്ചെടുക്കാനാവും കേരളത്തിന്റെ ശ്രമം . ആദ്യ മത്സരത്തിൽ ജയിച്ച കേരളം രണ്ടാം മത്സരത്തിൽ ഗുജറാത്തിനോട് തോറ്റിരുന്നു . ഗ്രൂപ്പിൽ നിന്ന് മുന്നേറണമെങ്കിൽ കേരളത്തിന് ജയം അനിവാര്യമാണ് .